Eldoraigne neem jaarliks deel in die Makroskole liga en die TUKS-reeks. Daar word 13 dogterspanne en 6 seunsspanne in die onderskeie ligas ingeskryf.
Ons spog met die enigste Astro fasiliteite in die hele Centurion omgewing. Dit sal verseker baie nasionale en internasionale blootstelling aan spelers gee. Eldoraigne spog ook met 'n bekwane Internasionale FIH hokkieskeidsregter wat weer ons spelers oplei as skeidsregters in 'n opleidingsprogram.
Beide ons seuns en dogters spanne kry ook in die derdekwartaal die geleentheid om aan die verskeie 7's of 5's hokkietoernooie deel te neem. Dit is dan ook deel van ons voorseisoenprogram tesame met ons kondisioneringsprogram wat Neels Liebel en Marna Potgieter vir ons uitwerk in ons gimnasium.
Ons dogters neem deel aan die A1-liga waar die 8 topskole van Gauteng Noord teen mekaar deelneem en dan is daar ook altyd van ons A-spanne wat deurdring tot die Noordvaal. Jaarlikse word verskeie dogters verskies vir onderskeie Northerns spanne.
Seunshokkie by Hoërskool Eldoraigne gaan van krag tot krag. Daar word drie A-spanne in die A-liga ingeskryf, O/14, 0/15, O/16 en die eerste span. Met uitstaande afrigting en toegewyde afrigters, neem die seuns se vaardighede, spel en tegnieke met rasse skrede jaarliks toe. Die FNB Classic Clash is ook jaarliks 'n hoogtepunt op die kalender. Jaarliks kry ons seuns ook die geleentheid om ons skool te verteenwoordig in die onderskeie Northerns spanne. Die seuns neem ook deel aan hulle eie Noordvaal kompetisie, wat skitterende hokkie oplewer.